Diari Oficial de la Generalitat Valenciana


Sumari del DOGV 6142, del 11-11-2009 (2009/12121)

Informació pública del projecte d'expropiació per taxació conjunta per a l'alineació del carrer de Sogorb.
----------------------------------------------------------------------------------------------------------

### Dades del document

Número de DOGV
:   6142

Data del DOGV
:   11-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/12744


Data del document
:   29-10-2009

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública del projecte d'expropiació per taxació conjunta per a l'alineació del carrer de Sogorb. [2009/12878]  
La Junta de Govern Local de l'Ajuntament de Castelló de la Plana, en sessió duta a terme en data 23 d'octubre de 2009, va adoptar el següent acord:  
«Vist l'expedient que s'està tramitant per a aprovar el projecte d'expropiació, per taxació conjunta, per a obtenir els terrenys necessaris per a dur a terme l'alineació del carrer de Sogorb i els següents antecedents:  
1. Mitjançant un acord de la Junta de Govern Local de data 5 de setembre de 2008, es va aprovar el projecte de millores d'urbanització del carrer de Sogorb, tram entre ronda Vinatea i riu Sec i l'expedient de contractació. L'execució de les esmentades obres va ser adjudicada definitivament l'11 de desembre de 2008 a Angulo Contratas y Servicios, SL (Acyse).  
2. Els serveis tècnics i jurídics municipals, en data de maig de 2009 redacten projecte d'expropiació, per taxació conjunta, per a obtenir els terrenys necessaris per a dur a terme l'alineació del carrer de Sogorb, ja que aquells terrenys ocupen en l'actualitat part de l'esmentat vial.   
3. El projecte d'expropiació inclou la relació de propietaris, la descripció dels béns i drets afectats, la determinació del preu just i els criteris de valoració, que es concreten en una superfície afectada de 34,52 m² d'una parcel·la propietat de Teresa Samit Gil, Rosa Ana Samit García, Esther Samit García i Miguel Ángel Samit García.  
4. Hi ha en l'expedient document de retenció de crèdit núm. 2009-1221, expedit pel director de l'Àrea de Gestió Econòmica d'aquest Ajuntament en data 6 de juliol de 2009, per un import de 31.335,83 euros, que acredita l'existència de crèdit per a dur a terme l'esmentada expropiació.  
Tenint en compte que:  
I. En data 15 de juny de 2009, el Ple de l'Ajuntament va acordar executar la Sentència del Tribunal Suprem de data 9 de desembre de 2008, segons el que disposa la Resolució del conseller de Medi Ambient, Aigua, Urbanisme i Habitatge, de data 4 de juny de 2009, per la qual es retrotrau el procediment administratiu de revisió de 2000 del Pla General Municipal d'Ordenació Urbana de Castelló de la Plana, al moment immediatament posterior al de l'acord municipal d'aprovació provisional i es va acordar sotmetre a una segona exposició pública l'esmentat expedient, durant el termini d'un mes, a efectes d'al·legacions.  
Aquest acord va ser publicat en el Diari Oficial de la Comunitat Valenciana i en el Butlletí Oficial de la Província en data 23 de juny de 2009, per la qual cosa, una vegada transcorregut el període d'exposició pública, aquest expedient es troba en fase d'estudi pels tècnics municipals a causa de les al·legacions presentades.  
Davant d'aquesta situació, en l'expedient hi ha informe de l'arquitecte municipal de 10 de setembre de 2009, en el qual es disposa que el sòl afectat per l'expropiació que es tramita, està classificat, en el Pla General d'Ordenació Urbana de Castelló de 1984, com a sòl urbà, amb qualificació de dotacional públic destinat a vial, i coincideix aquesta previsió amb el Pla General d'1 de març de 2000. Així mateix, segons informe emés per l'assessora jurídica de Planejament i Gestió Urbanística, tenint en compte que tant en el Pla General de 1984 com en el de 2000 el carrer de Sogorb es preveu amb les mateixes característiques, es pot entendre que en aquests instruments de planejament es troben contingudes tant la declaració d'utilitat pública i la necessitat d'ocupació necessàries perquè es puga procedir a l'expropiació, seguint el que disposa l'article 109 de la Llei Urbanística Valenciana.  
II. L'article 73 de la Llei 29/1988, de 13 de juliol, Reguladora de la Jurisdicció Contenciosa Administrativa disposa que "Les sentències fermes que anul·len un precepte d'una disposició general no afectaran per si mateixes l'eficàcia de les sentències o actes administratius ferms que l'hagen aplicat abans que l'anul·lació aconseguira efectes generals?"  
III. Del que disposa l'article 187.1 de la Llei 16/2005, de 30 de desembre, Urbanística Valenciana, i l'article 342.1.a del Reglament d'Ordenació i Gestió Territorial i Urbanística (ROGTU), aprovat per Decret 67/2006, de 12 de maig, es desprén que les administracions públiques poden desenvolupar actuacions urbanístiques per mitjà d'expropiació en qualsevol classe de sòl, amb alguna de les finalitats següents: a) executar les dotacions públiques pertanyents a la xarxa primària o secundària.  
IV. Article 9 i següents de la Llei d'Expropiació Forçosa, de 16 de desembre de 1954, en què s'estableix que per a procedir a l'expropiació forçosa serà indispensable la prèvia declaració d'utilitat pública o interés social així com la necessitat ocupació dels béns o adquisició de drets que siguen estrictament indispensables per al fi de l'expropiació.  
V. Segons l'article 109 de l'esmentada Llei Urbanística Valenciana, l'aprovació dels plans i programes implicarà la declaració d'utilitat pública de les obres i la necessitat ocupació dels béns, els drets i els interessos patrimonials legítims que siguen necessaris per a la seua execució als efectes d'expropiació o imposició de servituds.  
VI. L'article 434.1 del ROGTU estableix que per mitjà del procediment de taxació conjunta es fixen de manera raonada els preus dels terrenys afectats per l'actuació, segons la seua classificació i qualificació urbanística, establint els fulls de preu just individualitzat per a cada finca, en què es contindran el valor del sòl i de les construccions, instal·lacions i plantacions que sustente, i els fulls de preu just que corresponguen a altres indemnitzacions. Tot això, de conformitat amb la legislació estatal del règim del sòl i valoracions. La legislació actual en aquesta matèria és el Text Refós de la Llei de Sòl, aprovat per Reial Decret Legislatiu 2/2008, de 20 de juny.  
VII. De l'article 434 del ROGTU es desprén que l'execució del pla per expropiació requerirà la determinació de l'àmbit territorial i una relació de propietaris, amb descripció de béns i drets existents, que serà exposada al públic, perquè, de conformitat amb els articles 17 a 19 de la Llei d'Expropiació Forçosa, de 16 de desembre de 1954, les persones interessades puguen formular al·legacions al projecte o a la procedència de l'ocupació i esmenar possibles errors en la seua descripció.  
VIII. De l'article 127.1.d) de la Llei Reguladora de les Bases de Règim Local es desprén que correspon a la Junta de Govern Local les aprovacions d'entre altres, els instruments de gestió.  
En relació amb tot això, vistos els preceptes esmentats, l'informe de l'assessora jurídica de Planejament i Gestió, de l'arquitecta municipal i de la tècnica d'administració general del Negociat Administratiu de Planejament i Gestió, conformat per l'assessora jurídica de Planejament i Gestió Urbanística que figuren en l'expedient, a proposta de la comissió d'estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans s'acorda:  
1) Determinar el procediment de taxació conjunta per a expropiar els béns necessaris per a l'alineació del carrer de Sogorb de Castelló de la Plana que es concreta en una parcel·la de 34,52 m² propietat de Teresa Samit Gil, Rosa Ana Samit García, Esther Samit García i Miguel Ángel Samit García.  
2) Exposar al públic durant el termini d'un mes el projecte d'expropiació referit i la relació de propietaris, béns i drets afectats per aquest, a fi que per part de les persones interessades es puguen formular les al·legacions i observacions que tinguen per convenient respecte del projecte d'expropiació, essencialment amb vista a la titularitat o valoració dels seus drets.»  
En l'esmentada relació figura afectada d'expropiació la finca de la qual és vosté propietari o titular de dret, i la descripció del qual és la següent:  
Finca núm. 1  
Titulars: Teresa Samit Gil, Miguel Ángel Samit García, Esther Samit García, Rosa Ana Samit García.  
Domicili: c/ Historiador Escolano, núm. 48, 2n 2.  
Situació de la finca: c/ Sogorb núm. 87.  
Finca cadastral: 6797067GF4271R8565DP.  
Finca registral: tom 1179, llibre 469, foli 214, finca 34114 RP núm. 1 CS.  
Límits: nord, riu Sec; sud, Andrés Puig; oest, avinguda Barcelona; est, carrer Sogorb.  
Superfície a expropiar: 34,52 m² sòl.  
Afeccions:   
Altres drets:  
Ús actual: sense ús.  
La qual cosa es fa pública als efectes que durant el termini d'un mes comptat a partir del dia següent al de la publicació del present anunci, puguen aportar les dades oportunes per a rectificar possibles errors en la seua descripció o oposar-se, per raons de fons o forma, a la necessitat ocupació. Així mateix, i en el mateix termini d'un mes, podrà formular les al·legacions i observacions que considere convenients respecte del projecte d'expropiació, essencialment amb vista a la titularitat o valoració dels seus drets.   
Aquest projecte d'expropiació podrà consultar-se en la Secció de Desenvolupament Urbanístic d'aquest Ajuntament, situat en l'avinguda de Germans Bou, núm. 16, pis 3r, de dilluns a divendres de 09.00 a 14.00 hores.  
Finalment i dins del mateix termini, es demana a les persones interessades:  
a) Aporten escriptures o títols de propietat i rebuts de contribució.  
b) Indiquen si el referit immoble està lliure de càrregues i gravàmens.  
c) Si en ell hi ha ocupants o inquilins, de quina data és el contracte d'arrendament, dades de la persona arrendatària i l'import de l'arrendament.  
Castelló de la Plana, 29 d'octubre de 2009.- L'alcalde: Alberto Fabra Part.